Ραμίρες Σάντος ντο Νασιμέντο

Ο Ραμίρες Σάντος ντο Νασιμέντο (πορτογαλικά: Ramires Santos do Nascimento) (24 Μαρτίου 1987), γνωστός ως Ραμίρες, είναι Βραζιλιάνος πρώην διεθνής ποδοσφαιριστής. 

Παίζει στη μεσαία γραμμή, είτε στο κέντρο είτε ως αμυντικός μέσος. Συνήθως διατρέχει όλο το μήκος του γηπέδου χάρη στην ενέργεια του, συμμετέχοντας τόσο στο αμυντικό όσο και στο επιθετικό παιχνίδι της ομάδας του. Ο χαρακτήρας της συνεισφοράς του στο παιχνίδι έχει οδηγήσει σε παραλληλισμούς με τον παλιό συμπαίκτη του στην Τσέλσι Μικαέλ Εσιέν.

 Καριέρα σε συλλόγους  
Ο Ραμίρες ξεκίνησε την καριέρα του στην Ρόγιαλ Σπορτ Κλούμπ. Το 2005 υπέγραψε συμβόλαιο με τη Ζοϊνβίλ και το 2008 πήγε στην Κρουζέιρο . Εκεί έπαιξε για δύο σεζόν προτού πάρει μεταγραφή για την Μπενφίκα  . Έμεινε στην Πορτογαλία για ένα χρόνο και βοήθησε τους αετούς της Λισαβώνας να κατακτήσουν το πρωτάθλημα. Το καλοκαίρι του 2010 τον απέκτησε η Τσέλσι. Έκανε το ντεμπούτο του με τη Λονδρέζικη ομάδα στη νίκη με 2-0 ενάντια στη Στόουκ τον Αύγκουστο του 2010 και σκόραρε το πρώτο του γκολ λίγες μέρες αργότερα στη νίκη με 4-0 ενάντια στη Μπόλτον. Η πιο αξιομνημόνευτη στιγμή της καριέρας του στην Τσέλσι ήταν μάλλον το εκπληκτικό του γκολ ενάντια στη Μπαρτσελόνα στα ημιτελικά του Τσάμπιονς Λίγκ του 2012-2013, που έστειλε την ομάδα του στον τελικό, από τον οποίο όμως ο Ραμίρες απουσίασε λόγω καρτών.

Στις 29 Ιανουαρίου 2016, ο Ραμίρες υπέγραψε τετραετές συμβόλαιο στην Γιανγκτσου Σουνινγκ, με τον κινέζικο σύλλογο να δαπανά 25εκ. αγγλικές λίρες για την απόκτησή του. Το ποσό αυτό αποτέλεσε ρεκόρ για τον κινέζικο σύλλογο, αλλά καταρρίφθηκε δύο φορές τις επόμενες δέκα ημέρες με τις αποκτήσεις των συμπατριωτών του από τη Νότια Αμερική, Τζάκσον Μαρτίνεθ και Άλεξ Τεϊσέιρα, με τον τελευταίο να γίνεται συμπαίκτης με τον Ραμίρες.

Στις 13 Ιουνίου 2019, ο Ραμίρες επέστρεψε στην Βραζιλία για λογαριασμό της Παλμέιρας. Στις 28 Νοεμβρίου 2020, ο Ραμίρες έλυσε το συμβόλαιό του με την Παλμέιρας. 

 Διεθνής καριέρα 
Ο Ραμίρες έκανε το ντεμπούτο του με την εθνική ομάδα της πατρίδας του στις 6 Ιουνίου του 2009 ενάντια στην Ουρουγουάη σε ένα προκριματικό αγώνα για το Παγκόσμιο Κύπελλο του 2010 . . Ήταν επίσης μέρος της αποστολής της Βραζιλίας για το Κύπελλο Συνομοσπονδιών του 2009 και τους Ολυμπιακούς Αγώνες του Πεκίνου, όπου κέρδισε το χάλκινο μετάλλιο. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014, όπου εμφανίστηκε και στου επτά αγώνες της Βραζιλίας, χωρίς η ομάδα του να καταφέρει να φθάσει στον τελικό.

Παραπομπές

Εξωτερικοί σύνδεσμοι

Προφίλ του παίκτη στο ESPN  (Στα αγγλικά)
Προφίλ στο BBC Sport  (Στα αγγλικά)

Προφίλ του παίκτη στον επίσημο ιστότοπο της Τσέλσι (Στα αγγλικά))

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ζοϊνβίλε Εσπόρτε Κλούμπε
Κατηγορία:Ποδοσφαιριστές Κρουζέιρο Εσπόρτε Κλούμπε
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Τσέλσι ΦΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες του ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Σούπερ Λιγκ Κίνας
Κατηγορία:Ξένοι ποδοσφαιριστές στην Κίνα
Κατηγορία:Ποδοσφαιριστές Σοσιεντάντε Εσπορτίβα Παλμέιρας